b'\n_START_ARTICLE_\nSviesto mi\xc5\xa1inys\n_START_PARAGRAPH_\nSviesto mi\xc5\xa1inys (angl. compound butter; pranc. beurre compos\xc3\xa9)\xc2\xa0\xe2\x80\x93 sviesto ir papildom\xc5\xb3 komponent\xc5\xb3 mi\xc5\xa1inys. Da\xc5\xbeniausi gardinti mi\xc5\xa1iniai, kurie naudojami sustiprinti kit\xc5\xb3 patiekal\xc5\xb3 skoniui, pana\xc5\xa1iai kaip ir pada\xc5\xbeai._NEWLINE_Sviesto mi\xc5\xa1iniai daromi namuose ar perkami fabrikin\xc4\x97s gamybos. Sviesto mi\xc5\xa1inys daromas plakant sviest\xc4\x85 su \xc5\xbeolel\xc4\x97mis, prieskoniais ar aromatingais skys\xc4\x8diais. Tada gauta sviesto mas\xc4\x97 suformuojama, pakuojama plastikin\xc4\x97je pl\xc4\x97vel\xc4\x97je ar pergamentiniame popieriuje ir atv\xc4\x97sinama, kad eit\xc5\xb3 pjaustyti._NEWLINE_Tokie gardinti sviesto mi\xc5\xa1iniai naudojami i\xc5\xa1lydyti kaip m\xc4\x97sos ar dar\xc5\xbeovi\xc5\xb3 patiekal\xc5\xb3 pada\xc5\xbeai, kaip gaminam\xc5\xb3 pada\xc5\xbe\xc5\xb3 komponentai arba kaip u\xc5\xbetepai.'